  Анжелика Тихонова корреспондент 2020-тӥ арын укмыс толэзь ӵоже Удмуртиын пӧйшур куртчемен сэрен эмъюрттэт курыса вазиськонъёс 16 процентлы кулэсмизы. Со сярысь Роспотребнадзорлэн элькунъя управлениезлэн пресс-службаез ивортэ. Толшор-куарусён ӵоже эмъюртъёсы 3 сюрс 533 адями вуылӥз.  Вазиськемъёс пӧлысь 31 процентэз 14 аресозь пиналъёс луизы. Адямиосты пӧйшуръёс куртчон учыръёс тужгес трос вал Якшур-Бӧдья, Алнаш, Шаркан, Вавож, Камбарка, Каракулино, Сюмси, Сарапул ёросъёсын Урмон висёнэн черлам пӧйшуръёсты туэ укмыс толэзь ӵоже элькунысьтымы 13 интыосын пусйизы. Вить учыр Ижкарын, ньыль – Вавож ёросын, быдэн кык – Сарапул, Ува, Каракулино, Грак ёросъёсын, быдэн одӥг – Пичи Пурга, Вотка, Якшур-Бӧдья, Алнаш, Кияса, Шаркан, Кизнер ёросъёсын. Оглом 24 учыр. Адямиос пӧлын урмон висёнэн черлан учыръёсты улосвыламы 2007-тӥ арысен ӧз ни пусйылэ Черланы быгатӥсь муртъёсты дырыз дыръя ортчытэм иммунизация гинэ утьыны быгатэ. 2020-тӥ ар кутсконысен сыӵе эмъюрттэт 3 сюрс 170 адями басьтӥз ини, 195 мурт прививкалы пумит луизы. Урмон висён вӧлмон интыосын черлам пӧйшуръёсын кусып возем 70 адями иммунизаци курсэз ортчиз. Туэ укмыс толэзь ӵоже Роспотребнадзорлэн элькунъя управлениысьтыз но Удмуртиысь ветеринарияя валтӥсь управлениысь ӧнерчиос урмон вӧлмон 24 интыосын через быдтон ужрадъёс ортчытӥзы.  Тодэ вайытом, 2020-тӥ арын Удмуртиын лемтэй мертчиськемен эмъяськонниосы 13 сюрс 302 адями вазиськиз.  Тегъёс: Тазалык Ижкар Роспотребнадзор висён Удмуртия урмон пӧйшуръёс  